**OBRAZLOŽENJE OSTVARENJA PRIHODA I RASHODA TE PRIMITAKA I**

**IZDATAKA, SA OBRAZLOŽENJEM IZVRŠENJA PROGRAMA**

Sukladno odredbama Zakona o proračunu („Narodne novine“ broj 144/21) propisana je obveza sastavljanja i podnošenja polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine.

Ovaj polugodišnji izvještaj o izvršenju financijskog plana izrađuje se na bazi važećeg financijskog plana na dan 30. lipnja 2023. godine.

Polugodišnji izvještaj o izvršenju financijskog plana za 2023. godinu sadrži:

1. opći dio financijskog plana koji čini A. Račun prihoda i rashoda i B. Račun financiranja

A. Račun prihoda i rashoda iskazuje se u sljedećim tablicama:

* prihodi i rashodi prema ekonomskoj klasifikaciji
* prihodi i rashodi prema izvorima financiranja
* rashodi prema funkcijskoj klasifikaciji

B. Račun financiranja iskazuje se u sljedećim tablicama:

* račun financiranja prema ekonomskoj klasifikaciji
* račun financiranja prema izvorima financiranja

2. posebni dio proračuna po programskoj klasifikaciji

3. obrazloženje općeg i posebnog dijela polugodišnjeg izvještaja o izvršenju financijskog plana

Posebni izvještaji u polugodišnjem izvještaju o izvršenju financijskog plana su:

1. izvještaj o korištenju sredstava fondova Europske unije

2. izvještaj o zaduživanju na domaćem i stranom tržištu novca i kapitala,

3. izvještaj o danim zajmovima i potraživanjima po danim zajmovima

4. izvještaj o stanju potraživanja i dospjelih obveza te o stanju potencijalnih obveza po osnovi

sudskih sporova

U nastavku se daje prikaz ukupnih prihoda i rashoda te primitaka i izdataka Gimnazije Petra Preradovića Virovitica, sa obrazloženjem izvršenja programa.

Financijski plan Gimnazije Petra Preradovića Virovitica za 2023. godinu planiran je u iznosu od **1.055.759,30 eura.**

Ostvareni prihodi i primici od 01.01. – 30.06.2023. godine iznosili su **550.092,45 eura** što je **52,10%** od plana.

Izvršeni rashodi i izdaci od 01.01. – 30.06.2023. godine iznosili su **549.427,02 eura** što je **52,04%** od plana.

**PRIHODI**

U strukturi ukupnih prihoda od 01.01. – 30.06.2023. sa 52,47% ili u iznosu od 550.092,45 eura sudjeluju prihodi od poslovanja.

**Pomoći iz inozemstva** **i od subjekata unutar općeg proračuna** planirane su u iznosu od 934.100,07 eura, a ostvarene su u tekućem razdoblju u iznosu od 508.509,57 eura ili 54,44%.

Navedene pomoći čine:

- pomoći proračunskim korisnicima iz proračuna koji im nije nadležan ostvarene su u iznosu od 508.509,57 eura (tekuće pomoći iz državnog proračuna proračunskim korisnicima proračuna JLP®S – MZO).

**Prihodi od upravnih i administrativnih pristojbi i po posebnim propisima i naknade** odnose se na ostale nespomenute prihode (sufinanciranje cijene usluge, participacije, ostali nespomenuti prihodi), a realizirani su u iznosu od 2.459,92 eura.

**Prihodi od prodaje proizvoda i robe te pruženih usluga i prihodi od donacija** ostvareni su u iznosu od 3.159,09 eura, a odnose se na prihod od pruženih usluga – najam i donacije turističkih agencija za dnevnice profesorima na putovanjima, te donacija za knjižnicu.

**Prihodi iz nadležnog proračuna i od HZZO-a temeljem ugovornih obveza** ostvareni su u iznosu od 35.963,87 eura, a odnose se na prihod iz nadležnog proračuna za rashode poslovanja.

**Višak prihoda poslovanja** od 01.01. – 30.06.2023. godini ostvaren je u iznosu od 665,43 eura.

**RASHODI**

U razdoblju od 01.01. – 30.06.2023. godini ukupni rashodi ostvareni su u iznosu od 549.427,02 eura.

Obrazloženje nastalih rashoda i izdataka po pojedinim razdjelima odnosno programima prikazano je u nastavku:

**RAZDJEL: 007 UPRAVNI ODJEL ZA OBRAZOVANJE I DEMOGRAFIJU**

***GLAVA: 00703 Srednjoškolske ustanove i učenički domovi***

**- za Program: Ulaganja u srednje školstvo – zakonski standard** planirana su sredstva u iznosu od 75.285,83 eura, a nastali rashodi iznosili su 33.246,11 eura, što je 44,16% od plana.

Naknade troškova zaposlenima iznosile su 8.627,98 eura.

Rashodi za materijal i energiju iznosili su 12.773,85 eura.

Rashodi za usluge iznosili su 10.660,97 eura.

Ostali nespomenuti rashodi poslovanja iznosili su 798,97 eura.

Ostali financijski rashodi iznosili su 384,34 eura.

**- za Program: Ulaganja u srednje školstvo – iznad zakonskog standarda** planirana su sredstva u iznosu od 22.987,65 eura, a nastali rashodi iznosili su 451,32 eura, što je 1,96% od plana.

**- za Program: Ulaganja u srednje školstvo – iz vlastitih i namjenskih prihoda** osigurano je 957.485,82 eura, a realizirano je 515.729,59 eura odnosno 53,86%.

Plaće (bruto) iznosile su 418.170,40 eura.

Ostali rashodi za zaposlene iznosili su 15.573,13 eura.

Doprinosi na plaće iznosili su 68.998,17 eura.

Naknade troškova zaposlenima iznosile su 1.503,14 eura.

Rashodi za materijal i energiju iznosili su 137,61 eura.

Rashodi za usluge iznosili su 2.931,27 eura.

Ostali nespomenuti rashodi poslovanja iznosili su 3.667,76 eura.

Ostali financijski rashodi iznosili su 63,04 eura.

Tekuće donacije iznosile su 1.101,80 eura

Postrojenja i oprema iznosili su 2.722,53 eura.

Knjige, umjetnička djela i ostale izložbene vrijednosti iznosili su 860,74 eura.

Sukladno odredbama Zakona o proračunu („Narodne novine“ broj 144/21) posebni izvještaji u polugodišnjem izvještaju o izvršenju financijskog plana proračunskog korisnika su:

- izvještaj o korištenju sredstava fondova Europske unije

- izvještaj o zaduživanju na domaćem i stranom tržištu novca i kapitala

- izvještaj o danim zajmovima i potraživanjima po danim zajmovima

- izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Pregled nenaplaćenih potraživanja Gimnazije Petra Preradovića Virovitica na kraju izvještajnog razdoblja prikazan je u tablici, a odnosi se na potraživanja za prihode od pruženih usluga te potraživanja proračunskih korisnika za sredstva uplaćena u nadležni proračun.

|  |  |
| --- | --- |
| **Potraživanja Gimnazije Petra Preradovića Virovitica** | **Iznos u eurima**  **(stanje 30.06.2023.)** |
| Potraživanja za prihode poslovanja | 2.862,68 |
| Potraživanja proračunskih korisnika za sredstva uplaćena u nadležni proračun | 20.683,20 |
| Potraživanja od prodaje nefinancijske imovine | 0,00 |
| **UKUPNO POTRAŽIVANJE:** | **23.545,88** |

Pregled nepodmirenih obveza Gimnazije Petra Preradovića Virovitica na kraju izvještajnog razdoblja prikazan je u tablici, a odnosi se na obveze plaće za 6/2023, te računi koji nisu dospjeli:

|  |  |
| --- | --- |
| **Obveze Gimnazije Petra Preradovića Virovitica** | **Iznos u eurima**  **(stanje 30.06.2023 .)** |
| Stanje dospjelih obveza | 124,86 |
| Stanje nedospjelih obveza | 92.550,80 |
| **UKUPNE OBVEZE:** | **92.675,66** |